CELEX: 32013R0042
Language: mt
Date: 2013-01-17 00:00:00
Title: Regolament ta’ Implimentazzjoni tal-Kummissjoni (UE) Nru 42/2013 tas- 17 ta’ Jannar 2013 li jemenda r-Regolament (KE) Nru 1510/96 dwar il-klassifikazzjoni ta’ ċerti oġġetti fin-Nomenklatura Magħquda

22.1.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 18/3
            
         REGOLAMENT TA’ IMPLIMENTAZZJONI TAL-KUMMISSJONI (UE) Nru 42/2013
   tas-17 ta’ Jannar 2013
   li jemenda r-Regolament (KE) Nru 1510/96 dwar il-klassifikazzjoni ta’ ċerti oġġetti fin-Nomenklatura Magħquda
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KEE) Nru 2658/87 tat-23 ta’ Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni (1), u speċjalment l-Artikolu 9(1)(a) tiegħu,
   Billi:
   
               (1)
            
            
               Sabiex tiġi żgurata l-applikazzjoni uniformi tan-Nomenklatura Magħquda annessa mar-Regolament (KEE) Nru 2658/87, huwa neċessarju li jiġu adottati miżuri li jikkonċernaw il-klassifikazzjoni tal-oġġetti msemmija fl-Anness ta’ dan ir-Regolament.
            
         
               (2)
            
            
               Skont ir-Regolament tal-Kummissjoni (KE) Nru 1510/96 tas-26 ta’ Lulju 1996 dwar il-klassifika ta’ ċerti oġġetti fin-nomenklatura magħquda (2), qoxra tal-plastik li fiha żugraga tal-plastik u chewing gum ġiet ikklassifikata taħt il-kodiċi tan-NM 9503 90 32 fir-rigward taż-żugraga u taħt il-kodiċi tan-NM 1704 10 99 fir-rigward taċ-chewing gum. Bħala konsegwenza tal-introduzzjoni tan-Nota nru 4 fil-Kapitolu 95 tan-Nomenklatura Magħquda b’effett mill-1 ta’ Jannar 2007, dawk l-oġġetti għandhom jiġu kklassifikati flimkien bħala kombinazzjonijiet li għandhom il-karatteristiċi essenzjali ta’ ġugarell taħt il-kodiċi tan-NM 9503 00 95.
            
         
               (3)
            
            
               Ir-Regolament (KE) Nru 1510/96 għandu għalhekk jiġi emendat f’dan is-sens.
            
         
               (4)
            
            
               Il-miżuri stipulati f’dan ir-Regolament jikkonformaw mal-opinjoni tal-Kumitat tal-Kodiċi Doganali,
            
         ADOTTAT DAN IR-REGOLAMENT:
   Artikolu 1
   L-ewwel oġġett tat-tabella li hemm fl-Anness tar-Regolament (KE) Nru 1510/96 huwa mibdul bit-test stabbilit fl-anness ta’ dan ir-Regolament.
   Artikolu 2
   Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-17 ta’ Jannar 2013.
      
         
            Għall-Kummissjoni, F'isem il-President,
         Algirdas ŠEMETA
         
            Membru tal-Kummissjoni
         
      
   
   
      (1)  ĠU L 256, 7.9.1987, p. 1; Edizzjoni Speċjali tal-Ġurnal Uffiċjali bil-Malti, Kapitolu 02, Volum 02, p. 382.
   
      (2)  ĠU L 189, 30.7.1996, p. 89; Edizzjoni Speċjali tal-Ġurnal Uffiċjali bil-Malti, Kapitolu 02, Volum 07, p. 203.
   
      ANNESS
      
                  Deskrizzjoni tal-prodotti
               
               
                  Klassifikazzjoni
                  (Kodiċi tan-NM)
               
               
                  Raġunijiet
               
            
                  (1)
               
               
                  (2)
               
               
                  (3)
               
            
                  Kapsula tal-plastik, f’żewġ biċċiet, li fiha:
                  
                              —
                           
                           
                              żugraga tal-plastik b’dijametru ta’ 2,5 cm,
                           
                        
                              —
                           
                           
                              chewing gum f’għamla ta’ boċċa miksija biz-zokkor b’kontenut ta’ zokkor tal-kannemieli bil-piż ta’ 69,5 % (inkluż zokkor invertit espress bħala zokkor tal-kannemieli).
                           
                        
               
                  9503 00 95 
               
               
                  Il-klassifikazzjoni hija determinata mir-Regoli Ġenerali 1, 5(b) u 6 għall-interpretazzjoni tan-Nomenklatura Magħquda, Nota 4 tal-Kapitolu 95 u mill-kliem tal-Kodiċi tan-NM 9503 00  u 9503 00 95 .
                  Iż-żugraga u ċ-chewing gum ma jistgħux jitqiesu bħala “oġġetti mtellgħin għal bejgħ bl-imnut” skont it-termini tar-Regola Ġenerali 3(b), għax mhumiex ippreżentati flimkien biex jissodisfaw ħtieġa partikolari jew iwettqu attività speċifika. Mhumiex relatati wieħed mal-ieħor u mhumiex maħsubin biex jintużaw flimkien jew b’rabta ma’ xulxin (iċ-chewing gum huwa prodott konsumibbli, filwaqt li ż-żugraga hija ġugarell).
                  Iż-żugraga hija oġġett tal-intestatura 9503  ippreżentat flimkien maċ-chewing gum tal-intestatura 1704 , u t-tlaqqigħ tagħhom għandu l-karatteristika essenzjali ta’ ġugarell (ara wkoll in-Noti ta’ Spjega tan-NM għan-Nota 4 tal-Kapitolu 95).
                  Minħabba li l-kapsula tal-plastik hija materjal tal-ippakkjar tat-tip li normalment jintuża fl-ippakkjar ta’ oġġetti bħal dawn, għandha tiġi kklassifikata taħt l-istess kodiċi bħall-oġġetti.
                  Għaldaqstant, l-oġġett għandu jiġi kklassifikat taħt il-kodiċi tan-NM 9503 00 95  bħala ġugarelli oħrajn tal-plastik.